CELEX: 32018R1090
Language: et
Date: 2018-07-31 00:00:00
Title: Komisjoni rakendusmäärus (EL) 2018/1090, 31. juuli 2018, milles käsitletakse loa andmist Komagataella pastoris'e (CBS 25376) ja Komagataella pastoris'e (CBS 26469) abil toodetud endo-1,4-β-ksülanaasi ja endo-1,3(4)-β-glükanaasi preparaadi kasutamiseks broilerkanade, noorkanade, broilerkalkunite, kõigi linnuliikide munalindudeks ja aretuseks kasvatatavate noorlindude, võõrutatud põrsaste ning vähem tähtsate sealiikide (võõrutatud) söödalisandina (loa hoidja Kaesler Nutrition GmbH) (EMPs kohaldatav tekst)

1.8.2018   
               
               
                  ET
               
               
                  Euroopa Liidu Teataja
               
               
                  L 195/23
               
            
         KOMISJONI RAKENDUSMÄÄRUS (EL) 2018/1090,
         31. juuli 2018,
         milles käsitletakse loa andmist Komagataella pastoris'e (CBS 25376) ja Komagataella pastoris'e (CBS 26469) abil toodetud endo-1,4-β-ksülanaasi ja endo-1,3(4)-β-glükanaasi preparaadi kasutamiseks broilerkanade, noorkanade, broilerkalkunite, kõigi linnuliikide munalindudeks ja aretuseks kasvatatavate noorlindude, võõrutatud põrsaste ning vähem tähtsate sealiikide (võõrutatud) söödalisandina (loa hoidja Kaesler Nutrition GmbH)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.
                  
               
                     (2)
                  
                  
                     Kooskõlas määruse (EÜ) nr 1831/2003 artikliga 7 esitati taotlus Komagataella pastoris'e (CBS 25376) ja Komagataella pastoris'e (CBS 26469) abil toodetud endo-1,4-β-ksülanaasi ja endo-1,3(4)-β-glükanaasi preparaadi kasutamise lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
                  
               
                     (3)
                  
                  
                     Taotluses käsitletakse loa andmist Komagataella pastoris'e (CBS 25376) ja Komagataella pastoris'e (CBS 26469) abil toodetud endo-1,4-β-ksülanaasi ja endo-1,3(4)-β-glükanaasi preparaadi kasutamiseks broilerkanade, noorkanade, broilerkalkunite, kõigi linnuliikide munalindudeks ja aretuseks kasvatatavate noorlindude, võõrutatud põrsaste ning vähem tähtsate sealiikide (võõrutatud) söödalisandina ning selle klassifitseerimist söödalisandite kategooriasse „zootehnilised söödalisandid“.
                  
               
                     (4)
                  
                  
                     Euroopa Toiduohutusamet (edaspidi „toiduohutusamet“) jõudis oma 30. novembri 2017. aasta arvamuses (2) järeldusele, et kavandatud kasutustingimustel ei avalda Komagataella pastoris'e (CBS 25376) ja Komagataella pastoris'e (CBS 26469) abil toodetud endo-1,4-β-ksülanaasi ja endo-1,3(4)-β-glükanaasi preparaat kahjulikku mõju ei looma- ega inimtervisele ega keskkonnale. Järeldati, et söödalisand võib parandada zootehnilisi parameetreid broilerkanade, broilerkalkunite ja võõrutatud põrsaste puhul. Seda järeldust võib laiendada noorkanadele ja aretuseks kasvatatavatele kalkunitele. Toiduohutusamet järeldas samuti, et söödalisandi mõju broilerkalkunitele ja võõrutatud põrsastele võib vastavalt laiendada kõikidele munalindudeks kasvatatavatele linnuliikidele ning kõigi sealiikide võõrutatud põrsastele. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimise meetodi kohta.
                  
               
                     (5)
                  
                  
                     
                        Komagataella pastoris'e (CBS 25376) ja Komagataella pastoris'e (CBS 26469) abil toodetud endo-1,4-β-ksülanaasi ja endo-1,3(4)-β-glükanaasi preparaadi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.
                  
               
                     (6)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas kirjeldatud preparaati, mis kuulub söödalisandite kategooriasse „zootehnilised söödalisandid“ ja funktsionaalrühma „seedimist soodustavad ained“, lubatakse kasutada söödalisandina vastavalt kõnealuses lisas sätestatud tingimustele.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 31. juuli 2018
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 268, 18.10.2003, lk 29.
         
            (2)  EFSA Journal (2017); 15(12): 5097.
      
      
         
            LISA
            
                        Söödalisandi identifitseerimisnumber
                     
                     
                        Loa hoidja nimi
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        Aktiivsusühik/kg (12 % niiskusesisaldusega täissöödas)
                     
                  
                        
                           Kategooria: zootehnilised söödalisandid. Funktsionaalrühm: seedimist soodustavad ained
                        
                     
                  
                        4a 28
                     
                     
                        Kaesler Nutrition GmbH
                     
                     
                        Endo-1,4-β-ksülanaas
                        EC 3.2.1.8
                        Endo-1,3(4)-β-glükanaas:
                        EC 3.2.1.6
                     
                     
                        
                           Söödalisandi koostis
                        
                        
                           Komagataella pastoris'e (CBS 25376) ja Komagataella pastoris'e (CBS 26469) abil toodetud endo-1,4-β-ksülanaasi ja endo-1,3(4)-β-glükanaasi preparaat järgmise minimaalse aktiivsusega:
                        25 000  LXU (1)/g ja 2 200  LGU (2)/g
                        Tahkise ja vedelikuna
                        
                           Toimeaine kirjeldus
                        
                        
                           Komagataella pastoris'e (CBS 25376) ja Komagataella pastoris'e (CBS 26469) abil toodetud endo-1,4-β-ksülanaas ja endo-1,3(4)-β-glükanaas
                        
                           Analüüsimeetod
                            (3)
                        
                        Ksülanaasi määramine söödalisandis, eelsegus ja söödas:
                        
                                    —
                                 
                                 
                                    kolorimeetriline meetod, mis põhineb nisu ristseotud arabinoksülaanist endo-1,4-β-ksülanaasi toimel vabanevate vesilahustuvate värvunud fragmentide sisalduse kvantitatiivsel määramisel.
                                 
                              Endo-1,3(4)-glükanaasi määramine söödalisandis, eelsegus ja söödas:
                        
                                    —
                                 
                                 
                                    kolorimeetriline meetod, mis põhineb odra ristseotud asoglükaanist endo-1,3(4)-β-ksülanaasi toimel vabanevate vesilahustuvate värvunud fragmentide sisalduse kvantitatiivsel määramisel.
                                 
                              
                     
                        Broilerkanad
                        Noorkanad
                     
                     
                        —
                     
                     
                        4 250  LXU
                        375 LGU
                     
                     
                        —
                     
                     
                        
                                    1.
                                 
                                 
                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.
                                 
                              
                                    2.
                                 
                                 
                                    Ette nähtud kasutamiseks võõrutatud põrsastel kehamassiga kuni 35 kg.
                                 
                              
                                    3.
                                 
                                 
                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, et vähendada nende kasutamisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid.
                                 
                              
                     
                        21.8.2028
                     
                  
                        Broilerkalkunid
                        Kõigi linnuliikide munalindudeks või aretuseks kasvatatavad noorlinnud, v.a noorkanad
                     
                     
                        1 400  LXU
                        120 LGU
                     
                  
                        Põrsad (võõrutatud)
                        Vähem tähtsad sealiigid (võõrutatud)
                     
                     
                        700 LXU
                        60 LGU
                     
                  
               (1)  Üks LXU on ensüümi kogus, mis pH-väärtusel 5,5 ja temperatuuril 50 °C vabastab kase ksülaanist ühe mikromooli redutseerivaid suhkruid (ksüloosiekvivalentidena) minutis.
            
               (2)  Üks LGU on ensüümi kogus, mis pH-väärtusel 5,5 ja temperatuuril 50 °C vabastab odra glükaanist ühe mikromooli redutseerivaid suhkruid (glükoosiekvivalentidena) minutis.
            
               (3)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports.